**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: [tvonkph@tiszavasvari.hu](mailto:tvonkph@tiszavasvari.hu)

Ügyiratszám: TPH/6857-9/2021.

**162/2021.**

**HATÁROZAT**

* **veszélyhelyzetben átruházott hatáskörben meghozott döntésről** –

**A Tiszavasvári központi háziorvosi ügyeleti feladatellátásra 2020-ban kötött szerződés módosításáról és a járóbeteg, valamint ügyeleti feladatellátás érdekében kötött használati szerződések meghosszabbításáról**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében biztosított jogkörömben, **Tiszavasvári Város Önkormányzata Képviselő-testülete helyett átruházott hatáskörben eljárva** az alábbi határozatot hozom:

**I.1. Módosítom** és a határozat 1. melléklete szerinti tartalommal **elfogadom** **Tiszavasvári Város Önkormányzata és a ROJKÓ-MED Tanácsadó és Szolgáltató** **Kft.** (4558 Ófehértó, Besenyődi utca 11.) között 2020. július 1. napjától hatályos, a központi orvosi **ügyeleti feladatok ellátására megkötött** feladatellátási szerződést.

**I.2**. A módosítás következtében a szerződés időtartama *„a* Tiszavasvári központi háziorvosi ügyelet valamint a járóbeteg ellátás szakorvosi és nem szakorvosi ellátására vonatkozó közbeszerzési eljárás 3. része tekintetében lefolytatott, **érvényes és eredményes közbeszerzési eljárást követően, a feladatellátáshoz szükséges végleges működési engedély megszerzése és a finanszírozási szerződés megkötése időpontjáig, de legkésőbb 2021. július 31. napjáig** tartó **határozott időre szól.**

**II.1. Módosítom** és a határozat 2. melléklete szerinti tartalommal **elfogadom** **Tiszavasvári Város Önkormányzata és a ROJKÓ-MED Tanácsadó és Szolgáltató** **Kft.** (4558 Ófehértó, Besenyődi utca 11.) között 2020. július 1. napjától hatályos, a központi orvosi **ügyeleti feladatok ellátás biztosítása céljából megkötött** használati szerződés időtartamát.

**II.2. Módosítom** és a határozat 3. melléklete szerinti tartalommal **elfogadom** **Tiszavasvári Város Önkormányzata és a ROJKÓ-MED Tanácsadó és Szolgáltató** **Kft.** (4558 Ófehértó, Besenyődi utca 11.) között 2017. április 25. napján aláírt, a járóbeteg szakellátás**i feladatok biztosítása céljából megkötött** bérleti szerződés időtartamát.

**INDOKOLÁS**

Tiszavasvári Város Önkormányzata és a ROJKÓ-MED Tanácsadó és Szolgáltató Kft. között a központi háziorvosi ügyeleti feladatok ellátására kötött szerződés 2021. június 30. napján lejár. A központi orvosi ügyeleti ellátás folyamatosságának biztosítása érdekében közbeszerzési eljárás lefolytatása volt szükséges. Érvényes és eredményes közbeszerzési eljárás lefolytatását követően a nyertes ajánlattevőnek végleges működési engedéllyel és NEAK finanszírozási szerződéssel kell rendelkeznie, mely a hatósági eljárások határidejére tekintettel előreláthatólag nem kivitelezhető 2021. július 1. napjáig.

Emiatt 126/2021. számú polgármesteri határozattal az ügyeleti feladatellátási szerződés határidejea feladatellátáshoz szükséges végleges működési engedély megszerzése és a finanszírozási szerződés megkötése időpontjáig, de legkésőbb 2021. szeptember 30. napjáig meghosszabbításra került.

A közbeszerzési tanácsadó jelzése miatt ismét szükséges a szerződés határidejének módosítása, ugyanis a 2021. július 1.- 2021. szeptember 30. napjáig meghosszabbított 3 hónapos időtartamú hosszabbítás jelen esetben a közbeszerzésekről szóló 2015. évi CXLIII. törvény (továbbiakban: Kbt). előírásai miatt nem lehetséges.

A Kbt. előírásai alapján a szerződés határidejét meghosszabbítani olyan időtartamra lehet, melyre nézve a szerződés értékének növekedése nem haladja meg az eredeti szerződéses összeg 10%-át.

A 2021. szeptember 30. napig tartó hosszabbítás ezt meghaladja, a szerződéses összeg figyelembevételével legfeljebb 2021. augusztus 5. napjáig lehet hosszabbítani a szerződés időtartamát.

A szerződés időtartamának hosszabbítását szükséges átvezetni az ügyeleti és a járóbeteg ellátás érdekében megkötött használati szerződéseken is.

A veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I.29.) Korm. rendelet hatálybalépését követőena katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés értelmében:**Veszélyhelyzetben a települési önkormányzat képviselő-testületének,** a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja.** Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti. **A katasztrófavédelmi törvény hivatkozott rendelkezései szerinti jogkör alapján a polgármester veszélyhelyzet esetében jogosult az önkormányzat zökkenőmentes működése érdekében intézkedni.**

**Fentiek alapján a kialakult járványügyi helyzetre tekintettel a rendelkező részben foglaltak szerint döntöttem.**

Tiszavasvári, 2021. június 14.

**Szőke Zoltán**

**polgármester**

162/2021. polgármesteri határozat 1. melléklete

**FELADATELLÁTÁSI SZERZŐDÉS MÓDOSÍTÁS**

**KÖZPONTI ORVOSI ÜGYELETI FELADATOKRA**

mely létrejött egyrészről **Tiszavasvári Város Önkormányzata** (székhelye: 4440 Tiszavasvári, Városháza tér 4. törzsszáma:732462 képviseli Szőke Zoltán polgármester) a továbbiakban, **mint feladat átadó** (továbbiakban: Átadó) és

**ROJKÓ-MED Tanácsadó és Szolgáltató Kft.** (székhelye: 4558 Ófehértó Besenyődi u. 11. adószáma: 12451245-1-15 képviseli: Dr. Rojkó László ügyvezető) egészségügyi szolgáltató, **mint feladat átvevő** (továbbiakban: Átvevő) - továbbiakban együttesen Felek - között alulírott helyen és időben, az alábbi feltételek mellett:

**1.ELŐZMÉNYEK**

1.1 Tiszavasvári Város Polgármestere 75/2020. (IV.29.) számú határozatával **a Tiszavasvári központi háziorvosi ügyelet ellátására kiírt közbeszerzési eljárást 109/2020. (VI.10.) számú határozatával eredményesnek nyilvánította, a ROJKÓ-MED Tanácsadó és Szolgáltató Kft.** (székhelye: 4558 Ófehértó Besenyődi u. 11.) **ajánlatát érvényesnek nyilvánította, ennek megfelelően a nyertes ajánlattevő a ROJKÓ-MED Tanácsadó és Szolgáltató Kft.** (székhelye: 4558 Ófehértó Besenyődi u. 11.)

1.2.Átadó és Átvevő - Tiszavasvári Város Polgármestere 75/2020. (IV.29.) Kt. számú határozat 2. mellékletét képező feladatellátási szerződésben foglaltak alapján **megállapodtak abban, hogy** **Átadó átadja, Átvevő átveszi** 2020. július 1. napjával a **Tiszavasvári központi háziorvosi ügyeleti ellátással kapcsolatos feladatellátási kötelezettséget 2021. június 30. napjáig tartó határozott időtartamra.**

1.3.Tiszavasvári Város Polgármestere 108/2021. számú határozatával elfogadásra került a Tiszavasvári központi háziorvosi ügyelet, valamint a járóbeteg ellátás szakorvosi és nem szakorvosi ellátására vonatkozó közbeszerzési eljárás ajánlattételi felhívása. A közbeszerzési eljárás érvényes és eredményes lefolytatását követően a nyertes ajánlattevőnek végleges működési engedéllyel és NEAK finanszírozási szerződéssel kell rendelkeznie, mely a hatósági eljárások határidejére tekintettel előreláthatólag nem kivitelezhető 2021. június 30. napjáig. A feladatellátás folyamatosságának biztosítása érdekében szükséges a feladat jelenlegi ellátójával kötött szerződés határidejének meghosszabbítása.

**2. A szerződés tárgya**

Átadó és Átvevő megállapodnak, hogy - Tiszavasvári Város Polgármestere 75/2020. (IV.29.) számú határozatával elfogadott, a Tiszavasvári központi háziorvosi ügyeleti feladatok ellátására vonatkozó feladatellátási szerződés **3. A szerződés időtartama** pontját a Kbt. 141. § (6) bekezdés alapján közös megegyezéssel az alábbiak szerint módosítják:

3. A szerződés időtartama: Átadó hatályos feladatellátási szerződéssel rendelkezik 2020.06.30. napjáig. Jelen szerződés legkorábban 2020.07.01-jén lép hatályba. Amennyiben a szerződés aláírása ezt követően, későbbi időpontban történik, úgy jelen szerződés az aláírás napján lép hatályba. Jelen szerződés a hatályba lépést követően, Tiszavasvári Város Polgármestere 108/2021. számú határozatával elfogadott a **Tiszavasvári központi háziorvosi ügyelet, valamint a járóbeteg ellátás szakorvosi és nem szakorvosi ellátására vonatkozó közbeszerzési eljárás 3. része – a központi háziorvosi ügyeleti ellátás - tekintetében lefolytatott, eredményes közbeszerzési eljárást követően, a feladatellátáshoz szükséges végleges működési engedély megszerzése és a finanszírozási szerződés megkötése időpontjáig, de legkésőbb 2021. július 31. napjáig** tartó **határozott időre** szól.

**3.** Felek rögzítik, hogy a feladatellátási szerződés jelen módosítással nem érintett pontjai változatlan tartalommal továbbra is érvényben és hatályban maradnak.

**4. T**iszavasvári Város Önkormányzata és a Rojkó-Med Tanácsadó és Szolgáltató Kft. képviseletében dr. Rojkó László ügyvezető megállapodnak, hogy a Tiszavasvári Város Polgármestere 126/2021. polgármesteri határozat 3. mellékletében foglalt tartalommal jóváhagyott feladat-ellátási szerződés módosítást 2021. június 30. napjával közös megegyezéssel megszüntetik.

**5.** Jelen szerződést Tiszavasvári Város Polgármestere 162/2021. számú határozatával hagyta jóvá.

**6.** Szerződő felek jelen szerződést, mint akaratukkal mindenben megegyezőt jóváhagyólag aláírják.

**7.** Jelen szerződés a felek által történő aláírásának napján lép hatályba.

Tiszavasvári, 2021. …………………………………

…………………………………………… ……... ……………………………………

**Tiszavasvári Város Önkormányzata Rojkó-Med Tanácsadó és Szolgáltató Kft.**

**képviseletében képviseletében**

**Szőke Zoltán polgármester dr. Rojkó László ügyvezető**

162/2021. polgármesteri határozat 2. melléklete

**HASZNÁLATI SZERZŐDÉS módosítása**

amely létrejött a Tiszavasvári Város Polgármesterének 162/2021. számú határozata alapján egyrészről **Tiszavasvári Város Önkormányzata** (székhelye: 4440 Tiszavasvári, Városháza tér 4. törzsszáma:732462 képviseli Szőke Zoltán polgármester) a továbbiakban, **mint Használatba adó** és

**ROJKÓ-MED Tanácsadó és Szolgáltató Kft.** (székhelye: 4558 Ófehértó Besenyődi u. 11. adószáma: 12451245-1-15 képviseli: Dr. Rojkó László ügyvezető) egészségügyi szolgáltató, **mint feladat átvevő** (továbbiakban: Használatba vevő) - továbbiakban együttesen Felek - között a Tiszavasvári, Kossuth u. 4. sz. alatti 2852 hrsz-ú ingatlanon található Központi Orvosi Rendelőn belül az Ügyeleti Rendelő helyiségeinek használatára az alábi feltételekkel:

**ELŐZMÉNYEK**

Tiszavasvári Város Polgármestere 75/2020. határozatával Tiszavasvári Város Önkormányzata és a ROJKÓ-MED Tanácsadó és Szolgáltató Kft. (székhelye: 4558 Ófehértó Besenyődi u. 11.) között 2020. július 1.-2021. június 30. napja közötti időtartamra feladatellátási szerződés jött létre a központi háziorvosi feladatok ellátására vonatozóan. Ezen feladatellátás érdekében Felek használati szerződést kötöttek Tiszavasvári, Kossuth u. 4. sz. alatti 2852 hrsz-ú ingatlanon található Központi Orvosi Rendelőn belül az Ügyeleti Rendelő helyiségeinek használatára. A használati szerződés határozott időtartamú - a feladatellátási szerződéshez igazodva - 2021. június 30. napjág szól. Tekintettel a feladatellátási szerződés időtartamának meghosszabítására, a használati szerződés határidejének hosszabbítása indokolt.

**2. A szerződés tárgya**

Használatba adó és Használatba vevő megállapodnak, hogy - Tiszavasvári Város Polgármestere 75/2020. (IV.29.) számú határozatával elfogadott, a Tiszavasvári központi háziorvosi ügyeleti feladatellátás biztosítása érdekében megkötött használati szerződés **2. A szerződés időtartama** pontját közös megegyezéssel az alábbiak szerint módosítják:

„Jelen szerződés a Tiszavasvári központtal működő, Tiszavasvári és Szorgalmatos Önkormányzatok illetékességi területére kiterjedőaz Egészségügyi ellátás folyamatos működtetésének egyes szervezési kérdéseiről szóló 47/2004 (V.ll.) ESzCsM. rendelet szerint működő Használatba vevő által ellátott **központi háziorvosi ügyeletifeladatellátás kezdő időpontjától, legkorábban 2020. július 1. napjától lép hatályba**. Amennyiben a szerződés aláírása ezt követően, **későbbi időpontban történik, úgy jelen szerződés az aláírás napján lép hatályba.** Jelen szerződés a hatályba lépést követő Tiszavasvári központi háziorvosi ügyelet valamint a járóbeteg ellátás szakorvosi és nem szakorvosi ellátására vonatkozó közbeszerzési eljárás 3. része tekintetében lefolytatott, **érvényes és eredményes közbeszerzési eljárást követően, a feladatellátáshoz szükséges végleges működési engedély megszerzése és a finanszírozási szerződés megkötése időpontjáig, de legkésőbb 2021. július 31. napjáig** tartó **határozott időre szól.**

**3.** Felek rögzítik, hogy a használati szerződés jelen módosítással nem érintett pontjai változatlan tartalommal továbbra is érvényben és hatályban maradnak.

**4.** Jelen szerződést Tiszavasvári Város Polgármestere 162/2021. számú határozatával hagyta jóvá.

**5.** Szerződő felek jelen szerződést, mint akaratukkal mindenben megegyezőt jóváhagyólag aláírják.

**6.** Jelen szerződés a felek által történő aláírásának napján lép hatályba.

Tiszavasvári, 2021. …………………………………

…………………………………………… ……... ……………………………………

**Tiszavasvári Város Önkormányzata Rojkó-Med Tanácsadó és Szolgáltató Kft.**

**képviseletében képviseletében**

**Szőke Zoltán polgármester dr. Rojkó László ügyvezető**

162/2021. polgármesteri határozat 3. melléklete

**BÉRLETI SZERZŐDÉST MÓDOSÍTÓ OKIRAT**

**3. sz. módosítás**

Mely létrejött **Tiszavasvári Város Önkormányzata** (székhelye: 4440 Tiszavasvári, Városháza tér 4., képviseli: **Szőke Zoltán** polgármester, a továbbiakban: **bérbeadó)**, valamint a

**ROJKÓ-MED Tanácsadó és Szolgáltató Kft.** (székhelye: 4558 Ófehértó Besenyődi u. 11. adószáma: 12451245-1-15 képviseli: **Dr. Rojkó László** ügyvezető), továbbiakban **bérlő** (a továbbiakban együtt: Szerződő felek)

között a követezők szerint:

1. **Előzmények:**

I. Tiszavasvári Város Önkormányzata Képviselő-testülete a **315/2016. (XII.22.) Kt. számú és a 22/2017. (II.2.) Kt. számú határozatával,** mint Ajánlatkérő **„Járóbeteg szakellátás közbeszerzése 2017” tárgyában** - a Közbeszerzésekről szóló 2015. évi CXLIII. törvény harmadik rész, XVII. fejezet, 112. § (1) bekezdés b) pontja szerinti közbeszerzési eljárást írt ki, és ezzel a döntésével **elfogadta a** Tiszavasvári **járóbeteg ellátás szakorvosi és nem szakorvosi ellátásaira vonatkozó** feladat-ellátási szerződést. Ugyanezen határozattal fogadta el a Képviselő-testület a **Rojkó-Med Kft-vel** kötendő **bérleti szerződést,** mely a fenti közbeszerzési eljárás eredményeként **a szakorvosi óraszámra vonatkozó feladatellátás helyszínéül szolgáló ingatlanok használati jogára vonatkozik**.

Tiszavasvári Város Önkormányzata Képviselő-testülete 300/2018. (XI.22.) Kt. számú határozatával módosította a járóbeteg ellátás szakorvosi feladatainak ellátására szolgáló bérleti szerződést atekintetben, hogy a **bérleti szerződés** **1.1.1 pontjának b.) pontja törlésre kerül**t.

**2. A szerződés tárgya**

Bérbeadó és Bérlő megállapodnak, hogy - Tiszavasvári Város Önkormányzat Képviselő-testülete 315/2016. (XII.22.) Kt. sz. határozatával elfogadott, a Tiszavasvári járóbeteg ellátás szakorvosi feladatainak biztosítására szolgáló ingatlanok használati jogának biztosítására kötött **bérleti szerződés 1.2. pontját közös megegyezéssel** az alábbiak szerint módosítják:

„1.2. A bérlet időtartama a járóbeteg ellátás szakorvosi és nem szakorvosi ellátásainak közbeszerzésére kiírt – Tiszavasvári Város Önkormányzat Képviselő-testületének *„A Tiszavasvári járóbeteg ellátás szakorvosi és nem szakorvosi ellátásainak közbeszerzési eljárásáról*” szóló 315/2016. (XII.22) Kt. számú határozatával elfogadott - közbeszerzési eljárás érvényes és eredményes lefolytatását követően, a feladatellátáshoz szükséges jogerős működési engedély megszerzése és a finanszírozási szerződés megkötése időpontjátólTiszavasvári Város Polgármestere 108/2021. számú határozatával elfogadott a **Tiszavasvári központi háziorvosi ügyelet, valamint a járóbeteg ellátás szakorvosi és nem szakorvosi ellátására vonatkozó közbeszerzési eljárás 1. része – a járóbeteg szakorvosi és nem szakorvosi szakellátás - tekintetében lefolytatott, eredményes közbeszerzési eljárást követően, a feladatellátáshoz szükséges végleges működési engedély megszerzése és a finanszírozási szerződés megkötése időpontjáig, de legkésőbb 2021. szeptember 30. napjáig** tartó **határozott időre** szól*.*

**3.** Felek rögzítik, hogy a használati szerződés jelen módosítással nem érintett pontjai változatlan tartalommal továbbra is érvényben és hatályban maradnak.

**4.** Jelen szerződést Tiszavasvári Város Polgármestere 162/2021. számú határozatával hagyta jóvá.

**5.** Szerződő felek jelen szerződést, mint akaratukkal mindenben megegyezőt jóváhagyólag aláírják.

**6.** Jelen szerződés a felek által történő aláírásának napján lép hatályba.

Tiszavasvári, 2021. június …………

…………………………………………… ……... ……………………………………

**Tiszavasvári Város Önkormányzata Rojkó-Med Tanácsadó és Szolgáltató Kft.**

**képviseletében képviseletében**

**Szőke Zoltán polgármester dr. Rojkó László ügyvezető**